ALAQUÀS RET HOMENATGE A ERNEST LLUCH EN EL TRADICIONAL CONCERT ANUAL
12/12/2022

# ALAQUÀS RET HOMENATGE A ERNEST LLUCH EN EL TRADICIONAL CONCERT ANUAL

*   12/12/2022
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=21025

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21025%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20RET%20HOMENATGE%20A%20ERNEST%20LLUCH%20EN%20EL%20TRADICIONAL%20CONCERT%20ANUAL)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21025/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/21025/12122022image00002_1_Form_4.jpg)](https://www.alaquas.org/ficheros/documentos/2022/2/21025/12122022image00002_1_Form_10.jpg "<a href='https://www.alaquas.org/ficheros/documentos/2022/2/21025/12122022image00002_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS RET HOMENATGE A ERNEST LLUCH EN EL TRADICIONAL CONCERT ANUAL</a>")

L'actuació va estar protagonitzada per Alma Lírica, agrupació musical integrada per Saray García, Jesús Jiménez Abril i José Jaime Hidalgo

Alaquàs va celebrar ahir diumenge 11 de desembre el Concert Anual en Memòria d’Ernest Lluch, una actuació emmarcada dins de la programació Tardor Cultural organitzada per l'Ajuntament d'Alaquàs i que se celebra cada any per retre homenatge al que fora una persona clau en la defensa de les llibertats i el diàleg al país, Ernest Lluch, polític espanyol assassinat per ETA l'any 2000.

L’acte va comptar amb la presència de l'Alcalde d’Alaquàs, Toni Saura i el president de la Secció Valenciana de la Fundació Ernest Lluch, Salvador Almenar, que van ser els encarregats de retre homenatge a Ernest Lluch.

El concert va estar protagonitzat per ALMA LÍRICA, integrada per Saray García (soprano), Jesús Jiménez Abril (violí) i José Jaime Hidalgo (piano). Una agrupació musical que pretén apropar l’espectador a melodies més cèlebres d'òpera, sarsuela i música hispana. Amb aquesta actuació es clausura Tardor Cultural, la programació cultural posada en marxa per l’Ajuntament d’Alaquàs per als mesos d’octubre i novembre.

Alaquàs va tenir una especial significació en el trajecte vital d'Ernest Lluch. En el convent de la Puríssima, va ser detingut per la policia política, el 24 de juny de 1975, com un dels integrants dels Déu d'Alaquàs, un dels fets més significatius del tardo franquisme. Si més no, es tractava de consolidar una plataforma unitària de partits per a aconseguir la "Llibertat, Amnistia i Estatut d'Autonomia". Aquests esdeveniments posaven de relleu el profund compromís cívic que Ernest Lluch havia contret amb la nostra Comunitat Autònoma. És per això que la Secció Valenciana de la Fundació Ernest Lluch, des de la seua inauguració el passat 8 de maig de 2007, es troba situada al Castell d'Alaquàs.